Hundstad skole

Hundstad skole var en skole på Bønsnes i Hole kommune.

Da man gikk over fra omgangsskoler til fastskoler i Norge ble det først holdt skole i leide lokaler, men i 1892 stod Hundstad skole ferdig, på Hundstad på Bønsnes. Skolen hadde to klasserom, sløydsal og en leilighet til læreren. Skolen ble lagt ned i 1959, og bygningen brant ned i 1981.

Elevene fra Hundstad skole og Stadum skole ble overført til Røyse skole i 1959, da denne stod ferdig.

Referanser 

Tidligere skoler i Hole
Utdanningsinstitusjoner etablert i 1892
Utdanningsinstitusjoner nedlagt i 1959